ભાવનગર લોકલ ક્રાઇમ બ્રાન્ચને નવ ચોરીઓનો ભેદ ઉકેલવામાં સફળતા મળી છે જે ગુન્હામાં બે આરોપીઓની ધરપકડ કરી છે અને 9 લાખથી વધુનો મુદામાલ જપ્ત કર્યો છે ભાવનગર જીલ્લા પોલીસ અધિક્ષક પી.એલ.માલએ ભાવનગર,લોકલ ક્રાઇમ બ્રાન્ચનાં પોલીસ ઇન્સ. ડી.એમ. મિશ્રા તથા પો.સબ ઇન્સ. એન.જી.જાડેજા તથા એલ.સી.બી. સ્ટાફને ભાવનગર શહેર વિસ્તારમાં થયેલ ચોરીઓનાં ગુન્હાનો ભેદ ઉકેલવા માટે સખત સુચના આપેલ.જેના માર્ગદર્શન હેઠળ ભાવનગર, એલ.સી.બી. સ્ટાફએ મહુવા શહેર વિસ્‍તારમાં મિલ્કત સંબંધી ગુન્હાઓનાં શકદારોની તપાસમાં પેટ્રોલીંગમાં હતાં.તે દરમ્‍યાન પેટ્રોલીંગ ફરતાં-ફરતાં મહુવા,માર્કેટ યાર્ડનાં નાંકા પાસે, નેસવડ ચોકડી તરફ જતાં રસ્તે આવતાં *હેડ કોન્સ. એમ.પી. ગોહિલ તથા પો.કોન્સ. તરૂણભાઇ નાંદવાને બાતમીરાહે હકીકત મળેલ કે,માનસંગભાઇ પ્રતાપભાઇ ખસીયા રહે. ભાદ્દોડ તા.મહુવા જી.ભાવનગરવાળાએ તેનાં મિત્ર સાથે મળી અગાઉ ટ્રેકટરોની ચોરી કરેલ છે.જે ટ્રેકટરો તેઓ બંને મહુવા,નેસવડ ચોકડી થઇ રાજુલા તરફ વેચવા જવાનાં છે